laion/Wikipedia-Exotic huggingface dataset:
כווית במשחקים האולימפיים לנוער

כווית משתתפת במשחקים האולימפיים לנוער מאולימפיאדת הנוער נאנג'ינג (2014). ב-1 בינואר 2010 הוועד האולימפי הבינלאומי השעה את הוועד האולימפי של כווית לאור התערבות ממשלתית בניהול התאחדויות הספורט המקומיות. יחד עם זאת, מאוחר יותר הוועד האולימפי הבינלאומי אישר לספורטאי הנוער מכווית להשתתף באולימפיאדת הנוער סינגפור (2010) תחת הדגל האולימפי. באולימפיאדת הנוער נאנג'ינג המשלחת חזרה להתחרות תחת הדגל של כווית לאור סיום ההשעייה. כווית מעולם לא השתתפה במשחקי החורף האולימפיים לנוער. רשמית, עד כה, אף ספורטאי נוער לובי לא זכה במדליה אולימפית לנוער. אולם באולימפיאדת הנוער סינגפור, זכה אחד מספורטאי הנוער מכווית שהתחרה תחת הדגל האולימפי במדליית ארד בענף השחייה. המשלחת לאולימפיאדת הנוער סינגפור התחרתה תחת הדגל האולימפי לאור ההשעייה של הוועד האולימפי של כווית לאור התערבות ממשלתית בניהול התאחדויות הספורט המקומיות. המשלחת כללה שלושה ספורטאים שהתחרו בשלושה ענפי ספורט. המשלחת זכתה במדליית ארד אולם היא אינה נספרת במניין המדליות הרשמיות של כווית. המשלחת הגיעה להישגים בענפים שחייה עם זכייה במדליית ארד במשחה 50 מטר בסגנון שחיית גב לנערים והעפלה לגמר במשחה ל-100 מטר בסגנון שחיית גב, ובקליעה עם העפלה לגמר וסיום במקום השמיני בירי ל-10 מטר ברובה אוויר לנערות. המשלחת לא הגיעה להישגים בענף האתלטיקה. המשלחת הראשונה של כווית למשחקים האולימפיים לנוער הייתה לאולימפיאדת הנוער נאנג'ינג ומנתה חמישה ספורטאים שהתחרו בארבעה ענפי ספורט. המשלחת לא זכתה במדליות. המשלחת הגיעה להישגים בענף האתלטיקה עם העפלה לגמר ריצת 100 מטר לנערים וסיום במקום החמישי. בניגוד לאולימפיאדת הנוער סינגפור, המשלחת לא הגיעה להישגים בענפים קליעה ושחייה. המשלחת גם לא הגיעה להישג בענף הסיף. כווית במשחקים האולימפיים כווית במשחקים הפאראלימפיים "Kuwait's national committee suspended by IOC - Political interference alleged" (באנגלית). ESPN. 5 בינואר 2010. נבדק ב-25 באוגוסט 2018. {{cite web}}: (עזרה) "Lausanne NewsDesk – Kuwait and Youth Olympics; Olympic Day Events" (באנגלית). Aroundtherings.com. 23 ביוני 2010. נבדק ב-25 באוגוסט 2018. {{cite web}}: (עזרה)
כמה כמה (שיר של שרית חדד)

"כמה כמה" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-15 באוגוסט 2012, כסינגל שלא מתוך אלבום, על ידי חברת התקליטים אבי גואטה הפקות בע"מ. השיר הגיע למקום השלישי במצעד של מדיה פורסט. השיר נכתב והולחן על ידי קובי אוז ויוני רועה והופק על ידי תמיר צור. השיר הוא שיר חתונות, המכיל בתוכו את סגנון הפופ ואת סגנון המוזיקה המזרחית. בשיר מוזכרת השחקנית הצרפתייה בריז'יט בארדו. יוסי חרסונסקי סקר את השיר, והפנה כלפיו ביקורת מעורבת. הווידאו קליפ המלא שצולם עבור השיר בוים על ידי עומר טובי, ופורסם לראשונה ביוטיוב ב-4 בספטמבר 2012. הקליפ מציג לאורכו דמויות שונות על עוגה גדולת ממדים שמופיעה בעטיפת הסינגל, ובאחת הסצנות את שרית חדד בתוך צדפה. נכון ל-25 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות. סרטון השיר "כמה כמה" באתר יוטיוב David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) אסף נבו, ‏שבוע שלישי גלידה: אייל גולן ודודו אהרון מובילים, באתר ‏מאקו‏, 23 באוגוסט 2012 מילים לשיר כמה כמה - שרית חדד, באתר שירונט "שרית חדד - כמה כמה". יוסמיוסיק. 2012-08-16. נבדק ב-2018-08-25. SaritHadadOfficial (2012-09-04), שרית חדד - כמה כמה - הקליפ הרשמי - Sarit Hadad, נבדק ב-2018-08-25 SaritHadadOfficial (2012-08-15), שרית חדד - כמה כמה - Sarit Hadad - Kama Kama, נבדק ב-2018-08-25
אחד בפה ואחד בלב

אחד בפה ואחד בלב הוא ביטוי שמקורו בתלמוד, ופירושו: פיו ולבו אינם שווים, אדם צבוע, שדבריו אינם תואמים את מחשבותיו הפנימיות. הביטוי מופיע במספר מקומות בתלמוד, וביניהם מסכת פסחים: "שלשה הקדוש ברוך הוא שונאן: המדבר א' [אחד] בפה ואחד בלב והיודע עדות בחבירו ואינו מעיד לו והרואה דבר ערוה בחבירו ומעיד בו יחידי". שלוש העבירות האלו, מסביר המהרש"א, הן בכלל העבירות שבין אדם לחברו, אלא שבא הכתוב לומר לנו "שכל שאינו נוח לבריות, אינו נוח למקום" (כינוי לאלוהים ביהדות) מקום אחר בתלמוד המזכיר את הביטוי הוא מסכת בבא מציעא. בדיון על הפסוק בויקרא: "מֹאזְנֵי צֶדֶק, אַבְנֵי-צֶדֶק, אֵיפַת צֶדֶק וְהִין צֶדֶק יִהְיֶה לָכֶם" שואלים חז"ל מדוע הצמיד הכתוב הין צדק לאיפת צדק, "והלא הין בכלל איפה היה". ומסבירה הגמרא: "שיהא הן שלך צדק ולאו שלך צדק". ומוסיף אביי ואומר: "כוונתו שלא ידבר אחד בפה ואחד בלב". רש"י נעזר בביטוי זה בפירושו לפסוק בספר בראשית, המתאר את יחסיהם של בני יעקב לאחיהם, יוסף: "וַיִּרְאוּ אֶחָיו כִּי אֹתוֹ אָהַב אֲבִיהֶם מִכָּל אֶחָיו וַיִּשְׂנְאוּ אֹתוֹ וְלֹא יָכְלוּ דַּבְּרוֹ לְשָׁלֹם". אומר על כך רש"י - "מתוך גנותם למדנו שבחם, שלא דברו אחת בפה ואחת בלב". במילים אחרות, על אף שמעשיהם היו מגונים, לפחות הם לא היו צבועים בהתנהגותם כלפי יוסף. מקור השראה לביטוי ניתן למצוא גם בתנ"ך: ספר ירמיהו, פרק י"ב, פסוק ב': "קָר֤וֹב אַתָּה֙ בְּפִיהֶ֔ם וְרָחוֹק מִכִּלְיוֹתֵיהֶֽם׃". ברור הם רוצים לב טוב בעיתון "הזמן" משנת 1903 כותב מחבר הפיליטון, הצידני, שאין הוא מתרעם על צביעות בולטת כזו של הנחש, למשל, שהיא "אחת בפה ואחת בלב", אלא על הצביעות שבלב. בעיתון "המשקיף" משנת 1940 מספר אייזיק רמבה שזאב ז'בוטינסקי האמין למילות השבח שהרעיף לפתע בן-גוריון עליו, משום שלא האמין ש"אדם בעל שיעור קומה יהיו לו אחד בפה ואחד בלב" בעיתון "חרות", משנת 1962 כותב אלמוני החותם בראשי תיבות בכתבה בשם: "אחת בפה ואחת בלב", שמפלגת אחדות העבודה החמיצה הזדמנות גדולה "והוכיחה שוב הפעם לציבור, כי עמדתה היא אחד בפה ואחד בלב" אין תוכו כברו מט"ח, אחד בפה ואחד בלב ויקימילון, אחד בפה ואחד בלב ויקישיבה, אחד בפה ואחד בלב משרד החינוך, סיפורי מילים נחום רקובר, ניבי התלמוד, הניב "אחד בפה ואחד בלב", ספרית המשפט העברי, משרד המשפטים ומורשת המשפט בישראל, תשנ"א-1990, באתר "דעת" תלמוד בבלי, מסכת פסחים, דף קי"ג, עמוד ב' שמואל אליעזר הלוי איידלס, חידושי אגדות על פסחים, מהדורת ויליאם דוידסון, קי"ג, ע"ב תלמוד בבלי, מסכת בבא מציעא, דף מ"ט, עמוד א' ספר ויקרא, פרק י"ט, פסוק ל"ו רש"י על בראשית לז – ויקיטקסט, באתר he.wikisource.org צידני, פיליטון; מכתב אל החנווני, הזמן, 4 במאי 1903 אייזיק רמבה, "במחיצתו", המשקיף, 11 באוקטובר 1940 חרות, "אחד בפה ואחד בלב", חרות, 10 באוגוסט 1962
אסיה רוקסטה

אסיה רוקסטה (באנגלית: Asia Rocsta) הוא רכב שטח קטן, המוגדר כ-SUV (ראשי תיבות של Sport utility vehicle), בעל הנעה כפולה 4x4, מתוצרת יצרנית הרכב הדרום קוריאנית Asia Motors (אנ') (שם מלא: Asia Motors Industries Co., Ltd) אשר יוצר בין השנים 1985–1997. משנת 1993 יוצאו דגמי "אסיה רוקסטה" לאוסטרליה. מנוע בנזין - 1.8 ליטר מנוע דיזל - 2.2 ליטר "Rocsta 1.8 DX Hard Top" "Rocsta 1.8 DX Soft Top" "Rocsta 2.2" "Rocsta 2.2 4WD" "Rocsta 2.2 D Soft Top" "Rocsta 2.2 Diesel DX H/Top" "Rocsta 2.2 Diesel Soft Top" "Rocsta R2 Wagon" "אסיה רוקסטה", 1994 "אסיה רוקסטה" "אסיה רוקסטה" "אסיה רוקסטה" "אסיה רוקסטה" "אסיה רוקסטה" "אסיה רוקסטה" "אסיה רוקסטה" R2 רכב שטח סיבאל מדיה וקבצים בנושא אסיה רוקסטה בוויקישיתוף אסיה רוקסטה, סרטון באתר יוטיוב אסיה רוקסטה, סרטון באתר יוטיוב "אסיה רוקסטה" fr.autofocus.ca/actualites/auto-retro/asia-rocsta-une-triste-imitation "אסיה רוקסטה" - 1.8 carsnip.com/used-cars/by/Asia/Rocsta "אסיה רוקסטה" דיזל drive2.ru/r/asia
האירוויזיון למקהלות

האירוויזיון למקהלות (באנגלית: Eurovision Choir of the Year; בצרפתית: Chœur Eurovision de l'année) היא תחרות מוזיקה קלאסית דו-שנתית למקהלות. התחרות מאורגנת על ידי איגוד השידור האירופי (EBU/UER) ומשודרת בטלוויזיה ברחבי אירופה בערוצי המדינות הנוטלות בה חלק. האירוויזיון למקהלות הוא האירוע האחרון שהושק על ידי איגוד השידור האירופי לאחר האירוויזיון לקרקס. תחרות זו מבוססת על משחקי המקהלות העולמי (אנ'). האירוע הראשון, שאירחה לטביה, אושר רשמית ב-30 בנובמבר 2016. ב-21 ביולי 2017, הוכרז כי תחרות זו תהיה תחרות דו-שנתית, אלא אם כן הצפייה בנתונים תהיה גבוהה מהצפוי. ב-28 ביוני 2021, נודע כי התחרות לא תתקיים ב-2021 בשל מגפת הקורונה. באוקטובר 2022 כי התחרות תחזור בשנת 2023 ותתקיים בשנית בלטביה. עם זאת, במאי 2023 הודיע איגוד השידור האירופי כי התחרות לא תתקיים גם בשנה זו. עקב כך, גורלה של התחרות עצמה אינו ידוע. המדינות החברות באיגוד השידור האירופאי זכאיות להתחרות בתחרות זו. לכל מדינה מתחרה, יש מקהלה שהיא הנציגה של אותה מדינה. כל אחת מהמקהלות מבצעת קטע מקהלה שנמשך לא יותר מ-6 דקות. כל קטע יכול לכלול לפחות יצירה מוזיקלית אחת. אבל, כל יצירה חייבת להכיל השפעה לאומית או אזורית מהמדינה המשתתפת. האמן נקבע כמנצח לאחר הצבעת השפוטים. הזכאות להשתתף אינה נקבעת בהכללה גאוגרפית של המדינה בתוך יבשת אירופה, למרות ה-"אירו" ב-"אירוויזיון". למרות זאת, אף מדינה הנמצאת מחוץ לגבולות אירופה השתתפה בתחרות אירוויזיון זו. ליטא הייתה אמורה לעשות את הופעת הבכורה שלה בשנת 2023, אך התחרות לבסוף לא התקיימה. עד היום, השתתפו 13 מדינות, כש-2 מדינות (סלובניה ודנמרק) ניצחו בתחרות. הטבלה שלהלן מציגה את 3 המקומות הראשונים מכל תחרות, יחד עם השנים שבהן המדינה זכתה. מדיה וקבצים בנושא האירוויזיון למקהלות בוויקישיתוף אתר האינטרנט הרשמי של האירוויזיון למקהלות Trustram, Matthew. "Choir of the Year 2017". ebu.ch. European Broadcasting Union. נבדק ב-6 בספטמבר 2016. {{cite web}}: (עזרה) Granger, Anthony (21 ביולי 2017). "Eurovision Choir of the Year Scheduled to be a Biennial Contest". eurovoix.com. נבדק ב-22 ביולי 2017. {{cite web}}: (עזרה) James Washak, Eurovision Choir 2021 Has Been Canceled, Eurovoix, ‏2021-06-28 (באנגלית בריטית) "EBU on Twitter: "Eurovision Co-Productions 2023"" (באנגלית). European Broadcasting Union. 4 באוקטובר 2022. נבדק ב-4 באוקטובר 2022. {{cite web}}: (עזרה) "Eurovision Choir Planning to Return in 2023". Eurovoix. 4 באוקטובר 2022. נבדק ב-4 באוקטובר 2022. {{cite web}}: (עזרה) Washak, James (17 במאי 2023). "EBU Cancels Eurovision Choir 2023". Eurovoix. נבדק ב-17 במאי 2023. {{cite web}}: (עזרה) Granger, Anthony (14 בפברואר 2017). "Choir of the Year 2017 details to be released later this month". eurovoix.com. Eurovoix. נבדק ב-20 במרץ 2017. {{cite web}}: (עזרה) "EBU - Eurovision Choir of the Year". www.ebu.ch. European Broadcasting Union. נבדק ב-8 ביולי 2018. {{cite web}}: (עזרה)
Miracle

האם התכוונתם ל... Miracle (אלבום של סלין דיון) – אלבום של סלין דיון. Miracle (שיר של סלין דיון) – שיר של סלין דיון. Miracle (שיר של סמרה רחימלי) – שיר של סמרה רחימלי. Miracle (שיר של קסקדה) – שיר של קסקדה. נס (שיר) – שיר של סאבלימינל, מאור אדרי ואתי ביטון.
הכינור הנאמן

"הכינור הנאמן" הוא שיר של הזמרת ירדנה ארזי והשיר המזוהה ביותר עם אלבומה המצליח נשמה צוענית שנמכר ב-150 אלף עותקים[דרוש מקור]. השיר מתאפיין בכך שמילותיו עצובות אולם מנגינתו שמחה. בשנת 1986 לאחר שזכתה פעמיים בתואר זמרת השנה החליטה ארזי לחפש כיוון מוזיקלי חדש ויחד עם יועצה האמנותי גברי מזור הלכה לפגישה עם המלחין דובי זלצר שהשמיע לה לחן בסגנון צועני. המפגש היווה השראה לארזי ומזור להקליט פרויקט שלם המבוסס על מוזיקה צוענית והשניים החלו להאזין ליצירות מוזיקליות מכל רחבי הבלקן ומזרח אירופה. באחד מהשירים להם האזינו היה קטע מעבר קצר שנמשך פחות מדקה שתפס את אוזנו של מזור, והוא ביקש מאהוד מנור שהופקד על כתיבת כל שירי האלבום לכתוב לו מילים. השיר הפך ללהיט גדול ברדיו ונשאר מוכר ומזוהה איתה גם שנים אחרי צאתו, אך מכיוון שאינו שיר ישראלי מקורי לא הורשה להשתתף במצעד הפזמונים. להקת הבילויים שילבה קטע מ"הכינור הנאמן" בשירה "כשנפוליאון יכבוש את עכו". באלבום היידיש שלו "ציגיינער נשמה", המתבסס על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("מיין פידעלע"). סרטון השיר "הכינור הנאמן" באתר יוטיוב מילות השיר "הכינור הנאמן" באתר שירונט גרסת היידיש בביצוע יוני אילת גרסת בימתית בביצוע צעירי תיאטרון יידישפיל 103FM, ‏הסיפור הלא ייאמן מאחורי הקלאסיקות של ירדנה ארזי, יהורם גאון ואהובה עוזרי, באתר מעריב אונליין, 14 בדצמבר 2019 ענקי המוזיקה הישראלית חוגגים 70, באתר ‏מאקו‏, 7 באוקטובר 2019
כשהצועני אוהב

"כשהצועני אוהב" הוא שיר של הזמרת ירדנה ארזי מתוך אלבומה המצליח נשמה צוענית והשיר המקורי היחיד באלבום המבוסס כולו על לחנים צועניים. במהלך העבודה על האלבום "נשמה צוענית" פגשה ארזי את הזמרת יהודית רביץ שהקליטה באולפן הסמוך את אלבומה באה מאהבה. תוך כדי הקלטת האלבום ילדה ארזי את בתה היחידה אלונה ולאחר הלידה העניקה לה רביץ במתנה לחן חדש באווירה צוענית שיתאים לאלבום. הלחן נמסר לאהוד מנור שכתב את כל שירי "נשמה צוענית. חרף הצלחתו של האלבום נשמה צוענית, שמכר עד היום כ-150 אלף עותקים וזכה למעמד של אלבום פלטינה כפולה כחודש לאחר שיצא לחנויות, ועל אף ששיריו זכו להצלחה גדולה ברדיו, הם לא הורשו להשתתף במצעד הפזמונים מכיוון שלא היו שירים ישראליים מקוריים, מלבד השיר "כשהצועני אוהב" שהוצג במצעד הפזמונים ב-3 במרץ 1987 ושהה בו 11 שבועות מהם ארבעה במקום הראשון. במצעד הפזמונים השנתי תשמ"ז הגיע למקום החמישי וארזי הוכתרה בפעם השלישית בתואר זמרת השנה. באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("א צגיינער ליבע"). ארזי מבצעת את השיר בתכנית "ממני מני", סרטון באתר יוטיוב גרסת היידיש, בביצוע יוני אילת
ארדא ויראז נאמאג

ארדא ויראז נאמאג ("ספר ויראז הצדיק"; בפהלווי: Ardā Wīrāz-nāmag; בפרסית: اَردا ویراز نامه) הוא חיבור זורואסטרי בפרסית אמצעית שכתיבתו נתקבעה במאה ה-9 או ה-10, בו מתואר מסעו הרוחני של ויראז הצדיק בעולמות שמימיים, בגן עדן ובגיהנום. ויראז נבחר לצאת למסע רוחני חוץ-גופי זה בזכות צדיקותו הרבה וכיוון שהיה מקובל על העדה כולה. מטרת מסעו הייתה לאמת את האמונה הזורואסטרית בעולם הנסתר וכדי לבדוק את מידת יעילותם של הטקסים הזורואסטריים. הרקע לצורך באימות ובחיזוק מערכת האמונות הזורואסטריות נבע מהיחלשות הדת הזורואסטרית נוכח אויבים מבחוץ, האחרון והקשה שבהם היה חדירת האסלאם לאיראן. שבע נשותיו של ויראז (שהיו גם אחיותיו, בהתאם למנהג נישואי קרובים (xwēdōdah) בדת הזורואסטרית) התנגדו להשתתפותו במסע, אך לבסוף התרצו וויראז יצא למסע. המסע נמשך שבעה ימים במהלכם נדמה ויראז כמחוסר הכרה ונשותיו ואנשים נוספים שמרו על גופו. בתום שבעת הימים חזר ויראז להכר וסיפר לבני הקהילה את שראה במסעו. בתחילת המסע ויראז פוגש באישה נאה המובילה אותו מעבר לגשר צ'ינוואט; אישה זו היא למעשה ה"דאינה" שלו, כלומר, החלק הרוחני של נשמתו. אז הוא פוגש בישויות סרוש ואדאר המלווים אותו לאורך המסע. בגן עדן ויראז פוגש באהורא מזדא המראה לו את מנעמי חיי הצדיקים בגן עדן. אז ויראז ומלוויו יורדים לגיהנום וחוזים במגוון העונשים הצפויים לחוטאים בהתאם לסוג החטא וחומרתו. בכניסה לגיהנום מקבלת את פניהם אישה זקנה ומכוערת שהיא התגשמות המעשים הרעים של כל אדם. בשנת 2015 עלה הסיפור המומחז "דו"ח ארדא ויראף" (گزارش ارداویراف) מאת בהראם בייזאי (بهرام بیضایی) בסטנפורד. Ardā Virāz Nāmag - טרנסליטרציה של הטקסט בפרסית אמצעית The book of Arda Viraf - תרגום לאנגלית שאול שקד, "חזונות יהודיים ואיראניים בתקופת התלמוד", בתוך: אהרן אופנהיימר, ישעיהו גפני, ודניאל שוורץ (עורכים), היהודים בעולם ההלניסטי והרומי. מחקרים לזכרו של מנחם שטרן, ירושלים, תשנ"ו (1996), עמ' 484. Ph. Gignoux, "Ardā Wīrāz", Iranica online. The book of Arda Viraf, part 4, chapter 17. "Ardaviraf's Report: A Play Reading by Bahram Beyzaie ", January 24, 2015, Stanford University.
איאן קוק

איאן אנדרו קוק (באנגלית: Iain Andrew Cook; נולד ב-2 בנובמבר 1974) הוא מוזיקאי, מלחין ומפיק מוזיקלי סקוטי הידוע בעיקר כחבר בשלישייה מגלאזגו,  Chvrches. בעבר ניגן בגיטרה, עבור להקת הפוסט-רוק הסקוטית Aereogramme עד התפרקותה ב-2007. קוק גם מלחין מוזיקה לקולנוע וטלוויזיה וחבר בלהקת הרוק The Unwinding Hours. לפני הקמתה של Aereogramme, קוק, שהשתמש בכינוי ג'וני דיימס, היה חבר בלהקה Les Tinglies. ב-1998, היה שותף להקמת Aereogramme. הלהקה הוציאה לאור את אלבום הבכורה שלהם A Story in White ב-2001. אלבומה השני של הלהקה, Sleep and Release שוחרר ב-2003 ובעקבותיו שוחרר ב-2004 האלבום Seclusion. הלהקה שחררה את אלבומה האחרון, My Heart Has a Wish That You Would Not Go ב-2007 והתפרקה באותה שנה. קוק מתגורר בברוקלין, ניו יורק. עם Aereogramme 2001: A Story in White 2003: Sleep and Release 2004: Seclusion 2007: My Heart Has a Wish That You Would Not Go עם The Unwinding Hours 2010: The Unwinding Hours 2012: Afterlives עם Chvrches 2013: The Bones of What You Believe 2015: Every Open Eye 2018: Love Is Dead כמפיק 2012: Traces של Karine Polwart מדיה וקבצים בנושא איאן קוק בוויקישיתוף אתר האינטרנט הרשמי של איאן קוק איאן קוק, ברשת החברתית אקס (טוויטר) איאן קוק, במסד הנתונים הקולנועיים IMDb (באנגלית) איאן קוק, באתר AllMusic (באנגלית) איאן קוק, באתר MusicBrainz (באנגלית) איאן קוק, באתר Discogs (באנגלית) "Les Tinglies – Sonic Sounds From The Underbelly". Discogs. נבדק ב-25 באוגוסט 2018. {{cite web}}: (עזרה) Cohen, Ian (25 בספטמבר 2013). "The Roots of Chvrches: Aereogramme, the Twilight Sad, and the Glasgow Scene". Pitchfork. נבדק ב-25 באוגוסט 2018. {{cite web}}: (עזרה) Kellman, Andy. "Aereogramme". Allmusic. נבדק ב-25 באוגוסט 2018. {{cite web}}: (עזרה) Kate Mossman, Chvrches: ‘It only takes two seconds to say: I don’t agree with white supremacy’, הגרדיאן, ‏20 במאי 2018
אוסקר 2015

האם התכוונתם ל... טקס פרסי אוסקר ה-87 – טקס אשר התקיים בשנת 2015, להענקת פרסים לסרטים שיצאו בשנת 2014. טקס פרסי אוסקר ה-88 – טקס אשר התקיים בשנת 2016, להענקת פרסים לסרטים שיצאו בשנת 2015.
אוסקר 2014

האם התכוונתם ל... טקס פרסי אוסקר ה-86 – טקס אשר התקיים בשנת 2014, להענקת פרסים לסרטים שיצאו בשנת 2013. טקס פרסי אוסקר ה-87 – טקס אשר התקיים בשנת 2015, להענקת פרסים לסרטים שיצאו בשנת 2014.
אוסקר 2013

האם התכוונתם ל... טקס פרסי אוסקר ה-85 – טקס אשר התקיים בשנת 2013, להענקת פרסים לסרטים שיצאו בשנת 2012. טקס פרסי אוסקר ה-86 – טקס אשר התקיים בשנת 2014, להענקת פרסים לסרטים שיצאו בשנת 2013.
אוסקר 2012

האם התכוונתם ל... טקס פרסי אוסקר ה-84 – טקס אשר התקיים בשנת 2012, להענקת פרסים לסרטים שיצאו בשנת 2011. טקס פרסי אוסקר ה-85 – טקס אשר התקיים בשנת 2013, להענקת פרסים לסרטים שיצאו בשנת 2012.
אוסקר 2011

האם התכוונתם ל... טקס פרסי אוסקר ה-83 – טקס אשר התקיים בשנת 2011, להענקת פרסים לסרטים שיצאו בשנת 2010. טקס פרסי אוסקר ה-84 – טקס אשר התקיים בשנת 2012, להענקת פרסים לסרטים שיצאו בשנת 2011.
אוסקר 2010

האם התכוונתם ל... טקס פרסי אוסקר ה-82 – טקס אשר התקיים בשנת 2010, להענקת פרסים לסרטים שיצאו בשנת 2009. טקס פרסי אוסקר ה-83 – טקס אשר התקיים בשנת 2011, להענקת פרסים לסרטים שיצאו בשנת 2010.
אוסקר 2009

האם התכוונתם ל... טקס פרסי אוסקר ה-81 – טקס אשר התקיים בשנת 2009, להענקת פרסים לסרטים שיצאו בשנת 2008. טקס פרסי אוסקר ה-82 – טקס אשר התקיים בשנת 2010, להענקת פרסים לסרטים שיצאו בשנת 2009.
אוסקר 2008

האם התכוונתם ל... טקס פרסי אוסקר ה-80 – טקס אשר התקיים בשנת 2008, להענקת פרסים לסרטים שיצאו בשנת 2007. טקס פרסי אוסקר ה-81 – טקס אשר התקיים בשנת 2009, להענקת פרסים לסרטים שיצאו בשנת 2008.
דוכסות בורגונדיה

דוכסות בורגונדיה (בצרפתית: Duché de Bourgogne) היא דוכסות היסטורית שנוסדה ב-888, כאשר אודו מלך צרפת הסמיך את רישאר רוזן אוטן לאחד את רוזנויות סנס, אוסר וטרואה תחת שלטונו. רישאר, שהיה אציל פיאודלי בעל אחוזות רבות, זכה בתואר מרקיז, תואר שאחר כך הפך לדוכס. איחודן של רוזנויות אלה נבע מן הצורך לארגן מערכת הגנה מקיפה נגד הנורמנים שתקפו את פריז וחבלי ארץ סמוכים אליה. ב-1361 מת פיליפ הראשון דה רובר, דוכס בורגונדיה כשהוא בן 15 שנה בלבד כתוצאה מהידבקות במגפה. ב-1363 ז'אן השני, מלך צרפת מסר דוכסות זו לבנו פיליפ שמשל בשם פיליפ השני "האמיץ". באמצעות קשרי נישואין ודיפלומטיה הצליח פיליפ השני להרחיב את גבולותיה של דוכסות בורגונדיה. כאשר מת ב-1404, דוכסות בורגונדיה שלטה ברוזנות אינו (כיום פרובינציה במחוז ולוניה בדרום בלגיה), בפלנדריה, ארטואה (בצפון צרפת) ופראנש-קונטה (במזרח צרפת). לעמדתה של דוכסות בורגונדיה נודעה חשיבות רבה במלחמת מאה השנים בין צרפת ואנגליה. היריבות בין דוכסי בורגונדיה לבין בית המלוכה הצרפתי איפשרה לאנגליה להשתלט על צרפת. ב-1415 הנרי החמישי מלך אנגליה פלש לצרפת עם צבאו, בעוד שז'אן הראשון, דוכס בורגונדיה לא השתתף בהגנה על ממלכת צרפת. ב-1430, כוחותיו של פיליפ השלישי, דוכס בורגונדיה תפסו את ז'אן ד'ארק שנמכרה לאנגלים והועלתה על המוקד ב-1431. כשמת פיליפ השלישי ב-1467, הגיעה בורגונדיה לשיא עוצמתה, כדוכסות שהשתוותה במעמדה לממלכות מערב אירופה. 1477 נהרג בנו, שארל הראשון, דוכס בורגונדיה, בקרב על העיר נאנסי, שהייתה בירת דוכסות לורן. לואי האחד עשר, מלך צרפת השתלט על דוכסות בורגונדיה. מארי מבורגונדיה, בתו של שארל הראשון, נישאה למקסימיליאן הראשון, ארכידוכס אוסטריה, ונחלותיה של בורגונדיה בפלנדריה ובארצות השפלה עברו לידי בית הבסבורג. כך הקיץ הקץ על דוכסות בורגונדיה שהתקיימה 589 שנה. ארצות השפלה הבורגונדיות מדיה וקבצים בנושא דוכסות בורגונדיה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אליפות אירופה בכדוריד 2004

אליפות אירופה בכדוריד 2004 היא אליפות אירופה השישית והיא נערכה על ידי איגוד הכדוריד האירופאי. הטורניר התקיים בשוודיה בין ה-22 בינואר ל-1 בפברואר 2004. המשחקי הגמר נערכו בליובליאנה ב"טיבולי הול" שמכיל כ-7,000 מקומות. גרמניה זכתה באליפות בפעם הראשונה בתולדות הנבחרת. מפת הערים המארחות בקרואטיה   צליה ולניה קופר ליובליאנה המדינה המערכת (סלובניה) העפילה ישירות, בנוסף לכך, בהתאם לתוצאות משחקי העפלה לאליפות אירופה בכדוריד 2002 העפילו ישירות נבחרות שוודיה, גרמניה, דנמרק, איסלנד ורוסיה. יתר 10 נבחרות העפילו דרך המוקדמות. 16 קבוצות חולקו ל-4 בתים. שלוש נבחרות חזקות מכל בית העפילו לשלב השני שנערך בשני בתים. בכל בית העפילו 2 קבוצות ומשחקי הפלייאוף. המשחקים נערכו בוולניה באולם Prenovljena Rdeča Dvorana (האולם האדום) שמכיל 4,000 מקומות. המשחקים נערכו בליובליאנה באולם טיבולי הול שמכיל 7,000 מקומות. המשחקים נערכו בצליה באולם זלטורוג ארנה שהכיל 4,600 מקומות. המשחקים נערכו בקופר באולם בוניפיקה הול שהכיל 2,164 מקומות. המשחקים נערכו בצליה באולם זלטורוג ארנה שהכיל 4,600 מקומות. המשחקים נערכו בליובליאנה באולם טיבולי הול שמכיל 7,000 מקומות. נבחרת ישראל בכדוריד החלה את השתתפותה בבית ג' של המוקדמות. היא סיימה את הבית במקום השני והעפילה להמשך התחרות. במשחקי הצלבה היא נפגשה את נבחרת אוקראינה והפסידה בסיכום מפגש כפול 17:26 ו-22:22. כתוצאה מכך הנבחרת לא הפעילה לאליפות אירופה. אתר האינטרנט הרשמי של אליפות אירופה בכדוריד 2004 מידע מאתר איגוד הכדוריד האירופי (אורכב 09.08.2018 בארכיון Wayback Machine) נתונים מאתר טודור66 פירוט משחקי המוקדמות
זינה הרמן

זינה הרמן (28 באפריל 1914 – 21 בינואר 2013) הייתה דיפלומטית ישראלית וחברת הכנסת מטעם המערך. במהלך כהונתה כיו"ר המועצה המנהלת של יוניצ"ף, בשנת 1965, קיבלה בשמו את פרס נובל לשלום. הרמן נולדה בלונדון, אנגליה למשפחת שטרן. למדה כלכלה ויחסים בינלאומיים בבית הספר לכלכלה של לונדון. בזמן הלימודים שימשה ראש תא הסטודנטים הלא-ציוניים, אולם הכירה את אבא אבן ואברהם הרמן שהיו סטודנטים ופעילים ציונים. הרמן באותה התקופה לא הייתה ציונית, אולם המפגש עם אברהם הרמן, שלימים נישאה לו, ועליית הנאצים לשלטון הביאו לשינוי בעמדותיה. בשנת 1935 סיימה את לימודיה והחלה לעבוד בתחום השיווק בחברת יונילוור. עם החמרת מצב היהודים באירופה בסוף שנות ה-30 החליטה להצטרף למאמץ לסיוע לפליטים ומצאה משרה באגודה היהודית להגנת נערות ונשים. במקביל עלה אברהם הרמן לארץ ישראל ומצא משרה בסוכנות היהודית, שמטעמה נשלח לדרום אפריקה. הרמן הציע לשטרן נישואין ובעקבות הסכמתה יצאה לדרום אפריקה, שם נישאו השניים בינואר 1940. לאחר הנישואים הגיעו השניים לארץ ישראל דרך מצרים בתחילת שנת 1940. בארץ ישראל החלה הרמן לעבוד בוועד הקהילה היהודית בירושלים ובהמשך התקדמה לנהל את מחלקת הילדים של שירות הסעד בעיריית ירושלים בשנים 1943–1949 עבדה במחלקת ההסברה של עליית הנוער והייתה העוזרת האישית של הנריטה סאלד. עם קום המדינה מונתה לחברה במשלחת ישראל לאו"ם, תפקיד בו שימשה עד שנת 1955 ובסיומו מונתה לנציגת מדינת ישראל ביוניצ"ף. כיושבת ראש יונצ"ף הוזמנה לקבל בשם הארגון ב-1965 את פרס נובל לשלום. בשנים 1956–1957 שימשה סגנית מנהל הלשכה לסיוע טכני במשרד ראש-הממשלה, ובשנים 1957–1959 מנהלת המחלקה למוסדות בינלאומיים במשרד החוץ. בסוף 1968 מונתה למנהלת המרכז לדמוגרפיה, שמטרתו הייתה לעודד את הילודה בישראל. לבקשתה של גולדה מאיר, שמה של הרמן צורף לרשימת המועמדים לכנסת ועל פי שולמית אלוני דחק אותה למקום לא ריאלי. בשנים 1969–1974 כיהנה כחברת הכנסת השביעית מטעם סיעת המערך. הייתה חברה בוועדת החינוך ובוועדת השירותים הציבוריים. לאורך השנים פעלה במסגרת ארגונים בינלאומיים בנושאי רווחה, זכויות אדם ומעמד האישה. הייתה נשואה לשגריר ישראל בארצות הברית ונשיא האוניברסיטה העברית, אברהם הרמן. לשניים שלושה ילדים משותפים: חברת הכנסת ונשיאת הקרן החדשה לישראל לשעבר, פרופ' נעמי חזן. פרופ' דוד הרמן פרופסור לחינוך, לשעבר מנכ"ל הרשות המשותפת לחינוך יהודי ציוני של ההסתדרות הציונית העולמית והסוכנות היהודית, וכיום ראש חבר היועצים של ההיברו יוניון קולג' בירושלים. וד"ר אילנה הרמן-בוהם. אברהם הרמן נפטר ב-1992. זינה הרמן נפטרה ב-21 בינואר 2013, בת 98 הייתה במותה. היא הובאה לקבורה בהר המנוחות בירושלים. מדיה וקבצים בנושא זינה הרמן בוויקישיתוף זינה הרמן, באתר הכנסת זינה הרמן, באתר כנסת פתוחה נעמי חזן, זינה הרמן, באנציקלופדיה לנשים יהודיות (באנגלית) זינה הרמן (1914-2013), דף שער בספרייה הלאומית עופר אדרת, האושר שבמשפחה הגדולה, באתר הארץ, 1 בפברואר 2013 שביט בן אריה, זינה הרמן – לזכרה, באתר האגודה הישראלית ללימודים פמיניסטיים ולחקר המגדר, ‏28.1.2013 זינה הרמן סוקרת התכניות לעידוד הילודה, דבר, 20 בנובמבר 1968 ישראל כהן-, זינה הרמן תיכנס לכנםת ותמשיך לעמוד בראש המרכז לדמוגרפיה, דבר, 6 באוקטובר 1969 הילדות הקשה, האם שנטשה, האהוב המת. שיחות עם שולמית אלוני, באתר הארץ, 30 בינואר 2014 "וועדות בכנסת". archive.is. 2012-12-18. נבדק ב-2017-07-24. זינה הרמן באתר GRAVEZ הקבר של זינה הרמן בהר המנוחות, באתר BillionGraves